12 Mei: Moenie die Here op die verkeerde manier help nie. - Jan van der Watt - www.bybelkennis.co.za
12 Mei: Moenie die Here op die verkeerde manier help nie. – Jan van der Watt
by Mitch Kalp · Published 12/05/2017 · Updated 11/05/2017
Joh 17:1-18:11 (fokus 18:1-11)
Petrus kap sowaar Malgus se oor af (18:10). ŉ Mens wonder waarom nou juis sy oor en nie sy hand of so iets nie. Wel, ons weet nie presies nie, maar een ding is seker – Malgus sou nou nie meer so lekker na die Evangelie kon luister nie.
Ons kan soms met die beste bedoelings mense se ore vir die evangelie afkap. Petrus wou die Here beskerm of selfs help. Dit klink tog goed en ŉ mens kan seker nie daarmee fout vind nie. Maar dinge het verkeerd geloop by die manier waarop hy dit wou doen. Hy wou dit met aggressie doen en dit is nie die taal van die evangelie nie. Dit is om ander se ore vir die evangelie af te kap. Hulle hoor dan niks verder van die evangelie nie, maar sien net die aggressiewe swaard raak. Die evangelie wil liewer gesonde ore hê wat die taal van liefde en vergifnis kan hoor.
Baie keer kan dinge vir ons reg lyk. Dit kan voel of ons in die voorste linies vir God veg. Maar die manier waarop ons daarvoor “veg” kan ander eerder doof maak vir die boodskap van God. Ons moet met die wapens van liefde veg, want dit kap nie ore af nie.
Ja-nee, ons mag nooit die saak van God skei van die manier waarop ons daardie saak in hierdie wêreld stel of verteenwoordig nie…
by Mitch Kalp · Published 14/09/2017 · Last modified 04/09/2017
by Mitch Kalp · Published 29/11/2017 · Last modified 14/11/2017
Laaste 7 Dae: 6,414
Laaste 30 Dae: 23,246
Laaste 365 Dae: 337,736